cyanic-selkie/wikianc huggingface dataset:
როჯერ უოტერსი
აქტივიზმი და შეხედულებები
მინი|მარჯვნივ|300პქ|როჯერ უოტერსი ასრულებს სიმღერას „[[Comfortably Numb“ 2010 წლის 30 ოქტომბერს, კანზასში.]]
2004 წელს ინდონეზიაში მომხდარი მიწისძვრისა და ცუნამის შემდეგ უოტერსმა ტელეარხ NBC-ს მიერ მოწყობილ სპეციალურ საქველმოქმედო ტელემარათონზე ერიკ კლეპტონთან ერთად შეასრულა სიმღერა „Wish You Were Here“. უოტერსი ბრიტანეთის 2004 წლის სანადირო კანონის წინააღმდეგი იყო. მან მიიღო მონაწილეობა სპეციალურ კონცერტში, რომელიც ამ კანონის გაპროტესტებას ეძღვნებოდა და განმარტა:
ბრიტანეთის დატოვების შემდეგ როჯერი დასახლდა ლონგ-აილენდის (ნიუ-იორკი) ტერიტორიაზე, საცოლე, ლორი დერნინგთან ერთად. 2007 წლის ივნისში იგი იყო უკიდურეს სიღარიბესთან და მალარიასთან მებრძოლი არასაქველმოქმედო ორგანიზაცია Millennium Promise-ის დელეგატი. ამ თემების შესახებ მან CNN-ს ღია წერილი მიწერა. 2007 წლის ივლისში იგი გამოვიდა საქველმოქმედო კონცერტზე Live Earth, რომელიც Live 8-ის ერთგვარი გაგრძელება იყო და ეხებოდა გლობალური კლიმატის პრობლემებს. კონცერტზე როჯერთან ერთად გამოვიდა ტრენტონის ბავშვთა გუნდი და გამოიყენებოდა მფრინავი ღორი. ჟურნალისტ დეივიდ ფრაიკს უოტერსმა აუხსნა, თუ რატომ არის The Wall კვლავ აქტუალური:
2010 წელს ირანულმა ჯგუფმა Blurred Vision ჩაწერა პინკ ფლოიდის „Another Brick in the Wall, Part 2“-ს საკუთარი ვერსია. ტექსტში საუბარია ირანში არსებული პოლიტიკური რეჟიმის წინააღმდეგ პროტესტზე. როჯერ უოტერსმა ღიად დაუჭირა მხარი ამ ინიციატივას: „მოხარული ვარ, რომ ეს ბიჭები იყენებენ სიმღერას ირანში რეპრესიული და სისხლიანი რეჟიმის წინააღმდეგ პროტესტისთვის. სამხრეთ აფრიკელები ამას აკეთებდნენ აპართეიდის დროს, ხოლო პალესტინელები იყენებენ ისრაელის მიერ მათი ქვეყნის ოკუპირებაზე პასუხად. ვამაყობ, რომ ამ წინააღმდეგობის მცირე ნაწილი ვარ.“
2012 წელს როჯერი იყო აშშ-ის ომის ვეტერანთა მხარდასაჭერ კონცერტ Stand Up for Heroes-ის ორგანიზატორი. ომის შედეგად უნარშეზღუდულთა სამხედროების შემადგენლობა MusiCorps-თან ერთად მან შეასრულა მთელი რიგი სიმღერები. 2013 წლის ივნისში უოტერსი და სხვა ცნობილი პიროვნებები გამოვიდნენ ჩელსი მენინგის მხარდასაჭერად.
როჯერი აგრეთვე გამოხატავდა საკუთარ პოზიციას აღმოსავლეთში მიმდინარე მოვლენებზე და 2009 წლის ივნისში ღიად ისაუბრა ისრაელის კედლის შესახებ, უწოდა რა მას „შეურაცხმყოფელი“ და აღნიშნა, რომ „იგი უნდა დაენგრიათ“. წლის ბოლოს იგი შეუერთდა ღაზის თავისუფლების მსვლელობას. 2011 წლის დასაწყისში ცნობილი გახდა, რომ როჯერი გაერთიანდა ისრაელის საწინააღმდეგო ორგანიზაციაში Boycott, Divestment and Sanctions (BDS). როჯერმა აგრეთვე განაცხადა, რომ გაერთიანებული სამეფოს მხრიდან ისრაელისადმი დამოკიდებულებით უკმაყოფილო იყო. 2016 წლის ოქტომბერში ცნობილი გახდა, რომ American Express-მა, მუსიკოსის ასეთი პოლიტიკური შეხედულებების გამო, უარი განაცხადა მისი ტურნეს Us + Them ფინანსურ მხარდაჭერაზე და უოტერსმა ოთხი მილიონი აშშ დოლარით იზარალა.
2015 წლის თებერვალში ცნობილი გახდა, რომ უოტერსს და მუსიკოს ალან პარსონსს ჰქონდათ პირადი მიმოწერა უკანასკნელის მიერ ისრაელში დაგეგმილი კონცერტის თემაზე. უოტერსი პარსონსს სთხოვდა ამ გამოსვლის გაუქმებას. მას შემდეგ, რაც მან თავად გაასაჯაროვა მიმოწერის დეტალები, უკმაყოფილო ალანმა გამოაქვეყნა საკუთარი ღია წერილიც, ამ მიმოწერის სხვა დეტალებით. შემდგომში უოტერსი განაგრძობდა მცდელობებს, გავლენა ჰქონოდა სხვა შემსრულებლების ისრაელში გამოსვლებზე. 2014 წელს მან ასეთი თხოვნით მიმართა როლინგ სტოუნზს, ხოლო 2017 წელს, როდესაც Radiohead უნდა გამოსულიყო ისრაელში და მან კვლავ სცადა საკუთარი პოზიციის ჩვენება და კონცერტის გადადების თხოვნით მიმართვა, მასსა და ჯგუფის ლიდერ ტომ იორკს შორის ცხარე კამათი წამოიჭრა. 2018 წლის იანვარში უოტერსმა, პიტერ გებრიელმა, ტომ მორელომ და ბრაიან ინომ გამოხატეს მომღერალ ლორდის მხარდაჭერა, მას შემდეგ, რაც მან გააუქმა ისრაელში დაგეგმილი კონცერტი. წერილს აგრეთვე ხელს აწერდნენ სხვა ცნობილი პიროვნებები, მათ შორის – მარკ რუფალო, ვიგო მორტენსენი და ჯონ კიუსაკი.
2016 წლის ნოემბერში Citibank შეუერთდა American Express-ს და გაწყვიტა ურთიერთობა უოტერსთან. მათი ოფიციალური წარმომადგენლის თქმით, „Citi არ იქნებოდა როჯერ უოტერსის მომავალი ტურნეს სპონსორი“ და „კომპანია თავდაპირველად ერთგულ მომხმარებლებს სთავაზობდა ბილეთების წინასწარ გაყიდვას...წინასწარი გაყიდვა დასრულდა და [უოტერსთან] მომავალში თანამშრომლობას აღარ ვაპირებთ.“
ანტიდიფამაციური ლიგის ხელმძღვანელმა აბრაამ ფოქსმანმა როჯერი ანტისემიტიზმში დაადანაშაულა. იგივე პოზიციას იზიარებს რაბი აბრაამ კუპერი, საიმონ ვიზენთალის ცენტრის ასოცირებული დეკანი. უოტერსის აზრით, კუპერის განცხადება იყო ფანატიკური. 2015 წლის 2 ოქტომბერს „Salon“-ზე გამოქვეყნდა უოტერსის ღია წერილი, რომელშიც იგი კრიტიკულად მიმართავდა ჯგუფ ბონ ჯოვის თელ-ავივში დაგეგმილი კონცერტის გამო. ჰოვარდ სტერნმა პასუხად ასეთ განცხადებაზე, მუსიკოსი საკუთარ რადიოგადაცემაში გააკრიტიკა. 2017 წლის ივნისში გაერთიანებამ, ცნობილმა სახელწოდებით We Don't Need No Roger Waters დაიწყო უოტერსის ბოიკოტი მიერ მიერ BDS-ის მხარდაჭერის გამო.
ტექნიკა და ინსტრუმენტები
პინკ ფლოიდის წევრობისას უოტერსის ძირითადი ინსტრუმენტი იყო ელექტრონული ბას-გიტარა. იგი უკრავდა Höfner-ის ბას გიტარაზე, მაგრამ მოგვიანებით Rickenbacker RM-1999/4001S-ით შეცვალა. უკანასკნელი 1970 წელს, ჯგუფის სხვა ტექნიკასთან ერთად მოიპარეს. 1968 წელს, Rickenbacker 4001-ის პარალელურად მან დაიწყო Fender Precision Bass-ის გამოყენება. 1970 წლის ივლისში, ჰაიდ-პარკში გამართულ კონცერტზე პირველად გამოჩნდა შავი P-Bass, რომელიც იშვიათად ჩნდებოდა 1972 წლის აპრილამდე. ამის შემდეგ იგი მუდმივად გამოიყენებოდა როჯერ უოტერსის ძირითადი სასცენო გიტარის სახით და იქცა სანიმუშო მოდელის პროტოტიპად. როჯერი იყენებს RotoSound-ის მიერ წარმოებულ Jazz Bass 77-ის ტიპის სიმებს. იგი აგრეთვე უპირატესობას ანიჭებს ფირმების Selmer, WEM, Hiwatt და Ashdown გამაძლიერებლებს და სხვადასხვა ეფექტს, რომელთა შორის არის ექო, ტრემოლო, შეფერხება და სხვები.
უოტერსი აგრეთვე ატარებდა ცდებს EMS Synthi A და VCS 3 ტიპის სინთეზატორებთან. განსაკუთრებით ეს შეიმჩნევა კომპოზიციებში „On the Run“, „Welcome to the Machine“ და „In the Flesh?“. პინკ ფლოიდის სიმღერებში იგი უკრავდა აკუსტიკურ გიტარებზე (Fender, Martin, Ovation და Washburn). სიმღერაში „Sheep“ ჟღერს მისი ელექტრონული გიტარა, ხოლო აკუსტიკური გიტარის მოსმენა შესაძლებელია პინკ ფლოიდის არაერთ სიმღერაში, როგორიც არის „Pigs on the Wing 1 & 2“, „Southampton Dock“ და „Mother“. კომპოზიციაში „One of These Days“ ბას-გიტარაზე უოტერსის მიერ გამოყენებულია ექოს ეფექტი Binson Echorec 2. სიმღერის „Outside the Wall“ საკონცერტო შესრულებისას უოტერსი უკრავდა საყვირზე.
საიტის vintagevinylnews.com თანახმად, უოტერსის ვოკალი თავისი დიაპაზონით 150 მომღერალს შორის სიაში მეცხრე ადგილზეა.
სქოლიო
კატეგორია:Capitol Records-ის შემსრულებლები კატეგორია:Columbia Records-ის შემსრულებლები კატეგორია:Harvest Records-ის შემსრულებლები კატეგორია:ბრიტანელი ანტისაომარი აქტივისტები კატეგორია:გრემის ჯილდოს მფლობელები კატეგორია:დაბადებული 1943 კატეგორია:პინკ ფლოიდის წევრები კატეგორია:ინგლისელი აგნოსტიკოსები კატეგორია:ინგლისელი ექსპერიმენტული მუსიკოსები კატეგორია:ინგლისელი კომპოზიტორები კატეგორია:ინგლისელი მუსიკალური პროდიუსერები კატეგორია:ინგლისელი როკ ბას-გიტარისტები კატეგორია:ინგლისელი როკ-გიტარისტები კატეგორია:ინგლისელი როკ-მომღერლები კატეგორია:ინგლისელი მომღერლები და კომპოზიტორები კატეგორია:ინგლისელი სოციალისტები კატეგორია:რიტმული გიტარისტები კატეგორია:როკ-ენ-როლის დიდების დარბაზში შესული შემსრულებლები კატეგორია:BAFTA-ს გამარჯვებულები (პიროვნებები) კატეგორია:დაბადებული 6 სექტემბერი
ებრაელთა ისტორიის არიე მაიმონის სახელობის ინსტიტუტი
არიე მაიმონის სახელობის ებრაელთა ისტორიის ინსტიტუტი (გერმანულად Arye-Maimon-Institut für Geschichte der Juden, შემოკლებით AMIGJ) — ტრირის უნივერსიტეტთან (გერმანია, რაინლანდ-პფალცი) არსებული სამეცნიერო-კვლევითი დაწესებულება.
ინსტიტუტი ალფრედ ჰავერკამპის თაოსნობით დაარსდა 1996-97 ზამთრის სემესტრში სახელწოდებით "ებრაელთა ისტორიის ინსტიტუტი" (შემოკლებით IGJ), ხოლო 1998 წლის 4 ნოემბერს კი ამ ინსტიტუტს სახელი შეუცვალეს და მას არიე მაიმონის ცხოვრებისა და მოღვაწეობის პატივისცემის ნიშნად ამ მოღვაწის სახელი დაარქვეს.
მიზნები და ამოცანები
ებრაელთა ისტორიის არიე მაიმონის სახელობის ინსტიტუტი დაკავებულია ებრაელთა ისტორიის კვლევით. ებრაელთა ისტორიის კვლევითი აქცენტები ქრონოლოგიურად უპირატესად შუა საუკუნეებისა და ადრეული ახალი დროის მონაკვეთებს მოიცავს, ხოლო გეოგრაფიული თვალსაზრისით ცენტრალური და დასავლეთ ევროპის არეალითაა შემოსაზღვრული. სწორედ ამ ფარგლებშია პუბლიკაციებისა გავრცელებისა და ყრილობების ჩატარების, ისევე როგორც სათანადო თემატურ აქტივობათა კოორდინაცია შესაძლებელი.
საერთაშორისო კონტაქტებს შეადგენენ ისრაელში, საფრანგეთში, ინგლისში, იტალიაში, ესპანეთსა და აშშ-ში მოღვაწე თუ მოქმედი მკვლევარები, ინსტიტუციები.
სხვადასხვა კვლევითი პროექტები, რომლებიც მხარდაჭერილი იყო გერმანიის სამეცნიერო-კვლევითი საზოგადოების მიერ დღემდე წარმატებით განხორციელებულა. ამჟამად აქ არაერთ ხანგრლივ პროექტზე მიმდინარეობს მუშაობა, რომელთა მიზანია შუა საუკუნეების ევროპის ებრაელთა ცხოვრების ამსახველი წყაროების რაც შეიძლება მრავალი სფეროს მომცველი კრებულის პუბლიცირება.
2006 წლიდან ებრაელთა ისტორიის "არიე მაიმონის სახელობის ინსტიტუტი" იმართება დირექტორიის მიერ, სადაც ალფრედ ჰავერკამპთან მას ლუკას კლემენსი ხელმძღვანელობს.
ბრედივილი
ბრედივილი (Braddyville) — ქალაქი აშშ-ში. მდებარეობს აიოვის შტატის პეიჯის ოლქში. 2010 წლის მონაცემებით ქალაქის მოსახლეობა შეადგენს 159 კაცს.
იხილეთ აგრეთვე
კატეგორია:აიოვის ქალაქები
თოში
მინი|თოში ვისლაზე მინი|თოში ვისლაზე თოში — ფხვიერი ღრუბლოვანი ყინულის ბელტი, რომელიც ჩნდება შემოდგომაზე წყლის სიღრმეში (სიღრმითი თოში) ან მის ზედაპირზე (ზედაპირული თოში) წყალსატევის გაძგიფვამდე. ყალიბდება სიღრმული თოშის კრისტალებისა და ძგიფისაგან.
წყალსაღების ფილტრებისა და ჰიდროელექტროსადგურების გისოსების ღიობის გაჭედვის გამო ძნელდება ჰიდროტექნიკურ ნაგებობათა ექსპლუატაცია. ყინულსაფრის ქვეშ თოშის დაგროვება თოშმავალ მდინარეებზე აღწევს 3–8 მ-ს, ხოლო დაგროვების ფორიანობა მერყეობს 70-იდან 40 %-მდე. თოში საქართველოს მრავალ მდინარეს ახასიათებს.
თოშის მატარებელი აღმოსავლეთ საქართველოს მდინარეები, გარდა იმისა, რომ რაოდეობრივად მეტნი არიან დასავლეთ საქართველოს მდინარეებზე, თოშის გაჩენის სიხშირითაც ძლიერ სჭარბობენ მათ. განსაკუთრებით მკვეთრი კონტრასტი დასავლეთ და აღმოსავლეთ საქართველოს მდინარეებს შორის ვლინდება თოშიან დღეთა რაოდენობაში. ასევე მკვეთრად განსხვავდებიან ერთმანეთისაგან დასავლეთ და აღმოსავლეთ საქართველოს მდინარეები თოშიანი წლების განმეორების სიხშირითაც. საქართველოში თავის დროზე, თოშის გამო ძლიერ გაძნელებული იყო ზამთრის პერიოდში მაგალითად ჩითახევჰესისა და სამგორის კასკადის ჰიდროსადგურების ექსპლუატაცია. თოშის გამო, მრავალ კილოვატსაათ ელექტროენერგიას კარგავდა საქართველოს სახალხო მეურნეობა და, რაც მთავარია, ეს ენერგია იკარგებოდა სწორედ მაშინ, როდესაც მდინარებზე იყო ზამთრის წყალმცირობა.
სქოლიო
კატეგორია:ყინული კატეგორია:ოკეანოლოგია
ქალთა ევროლიგა
1959 წელს   ბულგარული  სპორტული   გაზეთის  ,,ნაროდენ  სპორტის’’   წინადადებით    ფიბა-მ  დააწესა    ევროპის  ქვეყნების  ჩემპიონთა  თასი   ქალთა  გუნდებს  შორის. რომლის გამარჯვებულიც  ჯილდოვდებოდა  პრიზით - ,,ვერცხლის  კალათი’’. გათამაშების სისტემა   მრავალჯერ  შეიცვალა. 1959 - 1967 წლებში  გუნდები    თამაშობდნენ  ოლიმპიური  სისტემით,  1968 წლიდან    მეოთხედფინლიდან  იქმნებოდა  ჯგუფები,  რომლის  გამარჯვებულებიც  შემდეგ  ოლიმპიური  სისტემით  აგრძელებდნენ  ბრძოლას  პრიზისათვის. ერთმანეთში არკვევდა  თასის  მფლობელს.
1992 წლიდა  ტურნირს  ეწოდება   ევროლიგა  ქალებისათვის.
გამარჯვებულები და   ფინალისტები
! s! style="background: #ddffdd;"|წელი ! s! style="background: #ddffdd;"|ჩატარების ადგილი ! s! style="background: #ddffdd;"|გამარჯვებული ! s! style="background: #ddffdd;"|ფინალისტი ! s! style="background: #ddffdd;"|შედეგი
შენიშვნა: გუნდებს რომლებსაც  უწერიათ  ორი  ქვეყანა (მაგ., ლატვია), პირველი  ნიშნავს  იმ  ქვეყანას  რომელსაც  წარმოადგენდა  გუნდი  მოცემულ  წელს, ხოლო  მეორე - ქვეყანას  რომელასაც  გუნდი  წარმოადგენს დღევანდელ  დღეს
რესურსები ინტერნეტში
კატეგორია:კალათბურთი კატეგორია:საერთაშორისო ტურნირები  კალათბურთში კატეგორია:ევროპის საკლუბო  ტურნირები კალათბურთში
მუნაზარე
მუნაზარე (სპარს. < არაბ. მუნაზარა — პაექრობა, კამათი) — ლიტერატურული ჟანრი, რომელიც გულისხმობს ორი საგნისა და პირის გაპაექრებას უპირატესობის დამტკიცების მიზნით. ცნობილი იყო ჯერ კიდევ სასანიანთა ეპოქაში („თხა და ასურული ხე“). ახალ სპარსულ პოეზიაში მუნაზარე გამოიყენა ასადი ტუსიმ (XI ს.). მას ეკუთვნის „დღისა და ღამის“, „დედამიწისა და ზეცის“, „შუბისა და მშვილდის“, „ცეცხლთაყვანისმცემლისა და მუსლიმანის“ და „არაბისა და აჯამის“ მუნაზარეები, რომლებიც წარმოადგენენ კასიდების შესავალს. პაექრობას მოსდევს საქები პიროვნების ხოტბა. შემდგომ საუკუნეებში ამ ჟანრმა დამოუკიდებელი არსებობის უფლება მოიპოვა და გავრცელდა მახლობელი აღმოსავლეთის სხვა ხალხთა ლიტერატურაში. გვხვდება აღორძინების ხანის ქართულ პოეზიაშიც (თეიმურაზისა და არჩილის „გაბაასებანი“).
ლიტერატურა
კატეგორია:ლიტერატურული ჟანრები კატეგორია:სპარსული ლიტერატურა
თეოდოსიუს სკოპიელი
ბიოგრაფია
მარცხნივ|მინი|294x294პქ| ეპისკოპოსის მცირე სამქადაგებლო წიგნი. სკოპიელი მიტროპოლიტის, თეოდოსიუსის კრებული. სოფია, ბულგარეთის ეკლესიის სინოდი, 1911 წ. თეოდოსიუს სკოპიელის დაბადების სახელი იყო ვასილ ილიევ გოლოგანოვი (ბულგარულად და მაკედონურად: Васил Илиев Гологанов). იგი დაიბადა მაშინდელ სლავებით დასახლებულ სოფელ ტარლისში (დღეს არის კატო ნევროკოპი, საბერძნეთი), ოსმალთა იმპერიაში. მისი ძმა, ივან გოლოგანოვი აგროვებდა ხალხურ სიმღერებს, და იგი ყველაზე მეტად ცნობილია ვედა სლონევას წიგნის რედაქტირებისთვის. ვასილი სწავლობდა კლასიკურ ბერძნულ გიმნაზიაში, ქალაქ სერესში. 1862 წელს თეოდოსიუსი გახდა ბერი ქალაქ სერესთან მდებარე წმინდა ჯონ პროდრომუსის მონასტერში, მოგვიანებით კი, ის დააწინაურეს იეროდიაკონად ბერძნული კონსტანტინოპოლის საპატრიარქოდან. 1867 წელს, დროგამოშვებით ის სტუმრობდა ჰერცეგოვინას, სადაც მუშაობდა, როგორც პროკოპის ეპისკოპოსის მოადგილე. მას შემდეგ, რაც იგი დაუბრუნდა ბერძნულ მიწას 1868 წელს, თეოდოსიუსი გახდა მღვდელი პლოვდივიში და შემდეგ, კრიჩიმში. პლოვდივიში (1867-1878 წწ.), ის დაუკავშირდა ცნობილ ბულგარელ ეროვნული გამოღვიძების აქტივისტებს, როგორებიც არიან იოაკიმ გრუევი, ნაიდენ გეროვი და დრაგან მანჩოვი. როცა ბულგარეთის საეგზარქოსო შეიქმნა 1870 წელს, იგი შეუერთდა მას. კრიჩიმის მონასტერში ყოფნისას (1869-1873 წწ.), მან შეიფარა შიდა რევოლუციური ორგანიზაციის დამფუძნებელი, ვასილ ლევსკი, რომელმაც იმ დროს იქ დააფუძნდა რევოლუციური კომიტეტი.
1873 წლიდან იგი გაემართა ბულგარეთის საეკლესიო თემისკენ სერესში, მაგრამ კონსტანტინოპოლის საპატრიარქოს ზეწოლით, ის ოსმალებმა დააკავეს, აწამეს და მას სიცოცხლის მოსპობით დაემუქრნენ, 1874 წელს ის დააკავა სერესში ოსმალეთის ხელმძღვანელობამ პლოვდივის რეგიონში ბულგარეთის რევოლუციურ მოძრაობაში მონაწილეობის გამო. მოგვიანებით, თეოდოსიუსი გათავისუფლდა ბერძენი მიტროპოლიტის დახმარებით და იმისთვის, რომ თავისუფლად ეცხოვრა, ძლიერი ზეწოლის გამო მან უარი თქვა საეგზარქოსოზე. თუმცა, იმავე წელს, მას შემდეგ, რაც ოჰრიდისა და სკოპიეს საეპისკოპოსოს ქრისტიანულმა მოსახლეობამ დიდი რაოდენობით ხმა მისცა საეგზარქოსოსთან შეერთებას, თეოდოსიუსმა მოინანია და ბულგარეთის წმინდა სინოდმა ის აღადგინა. 1874 და 1875 წლებში თეოდოსიუსი სერესის რეგიონში იყო ადგილობრივი ბულგარული მართლმადიდებლური ეკლესიის ორგანიზაციის ხელმძღვანელი. ის ქალაქ ნიშის არქიმანდრიტად დააწინაურეს 1875 წელს და გახდა ნიშის მიტროპოლიტის დამხმარე, რომელიც იმ დროს იყო ბულგარეთის ეგზარქოსის იურისდიქციის ქვეშ. 1876-1877 წლებში ის იმყოფებოდა კვლავ ბულგარეთში და მსახურობდა ბულგარეთის წმინდა სტეფანეს ეკლესიაში. 1878 და 1880 წლებს შორის არქიმანდრიტი თეოდოსიუსი იქ ასრულებდა ეგზარქოს იოსებ I-ის მოვალეობას, რადგან ეგზარქოსი ვერ ახერხებდა პლოვდივის დატოვებას რუსეთ-ოსმალეთის ომის დაწყების გამო.
1891 წლის მიწურულს საეგზარქოსოს დაჟინებული მოთხოვნით, ის ოსმალებმა სტამბოლში გადაიყვანეს. მიუხედავად თეოდოსიუსის მონანიებისა, ის სეპარატიზმის გამო 1892 წელს დაითხოვეს საეგზარქოსოს მაღალი პოზიციიდან. სიმეონ რადევის თანახმად, ეპისკოპოს თეოდოსიუსის სეპარატიზმი წარმოიშვა ეგზარქოს იოსებ I-ის მიმართ მისი პირადი სიძულვილის გამო. პეტკო სლავეიკოვს სწამდა, რომ თეოდოსიუსის მაკედონიზმი შთაბეჭდილებას იღებდა ბერძნული პროპაგანდისგან და, ფაქტობრივად, მის აქტივობას განსაკუთრებით უჭერდნენ მხარს პრო-ბერძენი აქტივისტები. მაკედონელი სპეციალისტების უმრავლესობა მაკედონიის მართლმადიდებლური ეკლესიის ისტორიის შესახებ საუბრისას, მიიჩნევს, რომ თეოდოსიუსის რელიგიური სეპარატიზმი მართლაც წარმოადგენდა მაკედონური ნაციონალიზმის ადრეულ სახეს. ის ჩამოაგდო საეგზარქოსომ და გადაასახლა გრადალევცის მონასტერში, სოფიასთან ახლოს. იქ მან გაატარა დრო 1892-დან 1901 წლამდე, სადაც იგი თარგმნიდა მხატვრულ და რელიგიურ ლიტერატურას და ეკავა პრო-ბულგარული პოზიცია მაკედონურ საკითხზე.
ამის შედეგად მოხდა მისი რეაბილიტაცია 1901 და 1906 წლებს შორის და მან დაიწყო მსახურება, როგორც პლოვდივის ეპარქიის ეპისკოპოსმა, ხოლო შემდეგ მსახურობდა პეტრიწონის მონასტერსა და რილის მონასტერში. 1910 წელს იგი ეცადა გამხდარიყო სკოპიეს მიტროპოლიტი, რომლის ადგილიც ვაკანტური იყო, მაგრამ მას უარი ეთქვა, მიუხედავად იმისა, რომ იგი გამოხატავდა პრო-საეგზარქოსოს პოზიციებს პრესაში. 1913 წლის განმავლობაში ის მონაწილეობდა როდოპებში პომაკების გაქრისტიანების საქმეში, ეს იყო მისია, რომელიც ხორციელდებოდა ბულგარული საეგზარქოსოს და მაკედონური შიდა რევოლუციური ორგანიზაციის მიერ. მისი კათოლიკური მისწრაფებების სრულად მონანიებისთვის, მან დაწერა ბროშურა "მართლმადიდებლური ეკლესია და კათოლიკური პროპაგანდა", რომელიც სინოდმა დაბეჭდა და გამოიყენა კათოლიკური მოძრაობის წინააღმდეგ 1914 წელს. ამ პერიოდის განმავლობაში, ის მსახურობდა სოფიაში, სადაც 1915 წლის ნოემბერში, როცა ბულგარეთის ჯარებმა დაამარცხეს სერბი ჯარისკაცები მაკედონიაში, ის წარმოადგენდა სადღესასწაულო მლოცველს გამარჯვების დღეს. ეპისკოპოსი თეოდოსიუსი, ასევე უძღვებოდა მცირე ხანს არსებულ გიუმიურძინას (კომოტინის) ეპარქიას 1915-დან 1919 წლამდე, როცა ეს ტერიტორია იყო ბულგარეთის ნაწილი. თავისი სიცოცხლის უკანასკნელი წლები მან გაატარა სოფიაში სალიტერატურო აქტივობაში - წერდა წიგნებს და თარგმნიდა უცხოურ ლიტერატურას.
1910 წლიდან თეოდოსიუსი იყო "ბულგარეთის მეცნიერებათა აკადემიის" წევრი, მან დაწერა სტატიები რელიგიაზე და თარგმნა ბულგარულად ვერგილიუსის, ფრანსუა-რენე შატობრიანის, ჯონ მილტონის და სხვების ნაშრომები. ერთ-ერთ თავის სტატიაში, რომელიც გამოქვეყნდა გაზეთში "მირ", თეოდოსიუსმა თავდაპირველად განაცხადა, რომ ბულგარეთის ეროვნული გამოღვიძების მამამთავარი წმინდა პაისიუს ჰილენდარი დაიბადა ბანსკოში, პირინ მაკედონიაში და ამით მან მნიშვნელოვანი წვლილი შეიტანა მაკედონური სურათის შექმნაში, რომელიც წარმოადგენდა ბულგარეთის ეროვნული გამოღვიძების წყაროს.
სქოლიო
<references group="" responsive="1">
რესურსები ინტერნეტში
კატეგორია:გარდაცვლილი 1926 კატეგორია:დაბადებული 1846
The Look
Look — შვედური პოპ-როკ დუეტ როქსეტის სიმღერა და სინგლი. შეტანილია ალბომში Look Sharp!. გამოსცა ლეიბლმა EMI.
რემიქსი: "The Look '95"
ალბომის Don't Bore Us, Get to the Chorus! - Roxette's Greatest Hits გამოსვლასთან ერთად ბრიტანეთში კომერციულად გამოიცა სიმღერის რემიქსი. მასში შეტანილია ორი ვერსია მოხვდა სინგლში "She Doesn't Live Here Anymore".
რესურსები ინტერნეტში
კატეგორია:როქსეტის სიმღერები კატეგორია:1988 წლის სიმღერები
კვიპაროზისებრნი
ლიტერატურა
*
ლინჩეპინგი
ლინჩეპინგი (Linköping) — ქალაქი სამხრეთ-ცენტრალურ შვედეთში, ესტრეგეტლანდის ლენის დედაქალაქი და თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით, მისი მოსახლეობა 104 232 ადამიანს შეადგენს. ქალაქი ლინჩეპინგის ეპარქიის ცენტრია თავისი საკათედრო ტაძრით. ამავე დროს, ლინჩეპინგი ძველი კულტურული რეგიონის ცენტრია, 1987 წელს მან 700 წლის იუბილე იზეიმა. დღეისათვის, ქალაქში ფუნქციონირებს 1975 წელს დაარსებული უნივერსიტეტი, განვითარებულია მაღალტექნოლოგიური წარმოება.
ლინჩეპინგი არა მარტო მნიშვნელოვანი ინდუსტრიული, არამედ შვედეთის აეროსანავიგაციო ინდუსტრიის ცენტრიცაა, აქ ფუნქციონირებს კომპანია Saab-ის აეროსანავიგაციო ქარხანა.
სქოლიო
კატეგორია:შვედეთის ქალაქები
ღიჭა
ღიჭა (Sonchus) — მცენარეთა გვარი რთულყვავილოვანთა ოჯახისა. ერთ, ორ ან მრავალწლოვანი ბალახებია, ზოგჯერ ნახევრად ბუჩქები. შეიცავენ რძეწვენს. მთლიანი ან ფრთისებრ დაყოფილი ფოთლები აქვთ. კალათაში ყველა ყვავილი ორსქესანია, ენისებრი ყვითელი, კალთები საერთო ყვავილედს ქმნიან, ნაყოფი ქოჩრიანი თესლურაა.
70-მდე სახეობა ევრაზიასა და აფრიკაშია გავრცელებული. საქართველოში გავრცელებული 4 სახეობიდან ორი — S. asper და S. oleraceus ერთწლოვანი ბალახებია; ბაღების, ბოსტნების, იშვიათად ნათესების ფართოდ გავრცელებული სარეველებია. მათი ნორჩი ფოთლები და გასუფთავებული ღეროები იჭმება. კარგი თაფლოვანი მცენარეებია. S. ketzkhovelii კავკასიის ენდემური მრავალწლოვანი მცენარეა, გვხვდება მთის ველებზე (თანამედროვე წყაროებით იგივეა რაც Sonchus arvensis subsp. arvensis ). S. palustris ტენიან-ჭაობიანი ადგილებისა და მდინარეთა ნაპირების ბინადარი მცენარეა, იშვიათად გვხვდება.
სქოლიო
კატეგორია:რთულყვავილოვანნი
იკორთის ღვთისმშობლის ხატები
იკორთის ღვთისმშობლის ხატები — იკორთის ტაძრის საგანძურის ნაწილი.
პირველი ხატი
ღვთისმშობლის ხატი, რომელიც ამჟამად დაცულია საქართველოს ხელოვნების მუზეუმში, გვხვდება გიორგი ბოჭორიძის 1924 წლის 2 მაისს შედგენილ, იკორთის ტაძრიდან ჩამოტანილი საეკლესიო ნივთების აღწერილობაში ქ.№307.
ხატი მცირე ზომისაა (ზომები: 15X21 სმ). პირის მხარეს ჩვილედი ღვთისმშობელია გამოსახული, ხატი ბაჯაღლო ოქროს პერანგითაა შემოსილი, ღვთისმშობლისა და ჩვილი მაცხოვრის შარავანდედებს ძვირფასი ქვები და რამდენიმე მსხვილი მარგალიტი ამკობს. ხატის ფერწერული ნაწილი ხის დაფაზეა შესრულებული. მოხატულობამ ჩვენამდე ნაწილობრივ მოაღნია. კერძოდ, შემორჩენილი ფერწერული ფენა მოლოდ ყოვლადწმინდა ღმრთისმშობლის თავის ზედა ნაწევრითა და ჩვილის სახის ფრაგმენტებით შვმოიფარგლება. სახატე დაფის დანარჩენი ნანილებიდან საღებავი მთლიანად აცვენილია. ხატის ოქროს პერანგი მოჩარჩოებულია. ჩარჩო-არშია, ცენტრალურ ველთან შედარებით, ამოზიდულია. მის შიდა ხაზს ბურთულების მწკრივი შვმოუყვება. ხატის პერანგის ჩარჩო-არშია და ცენტრალური ველი მცენარეული ორნამენტითაა შემკული. ჩარჩოს ზედა გვერდის ცენტრში ტოლმკლავა ჯვარია გამოსახული.
შემნირველის წარწერა ხატის ზურგზეა შესრულებული. იმის გათვალისწინებით, რომ საქტიტორო წარწერის დამასრულებელ ნანილში შემწირველი, როგორც ნესი, მისი სახელის ლოცვებში მოხსენიებასა და შენდობას ითნოვს, საქტიტორო წარწერები უფრო ხშირად ნატის წინა პირზე კეთდება ხოლმე, თუმცა არის მათი ზურგზე შესრულების მაგალითებიც. იკორთის ღმრთისმშობლის ხატის საქტიტორო წარწერის ზურგზე განთავსება ხატის მცირე ზომამ განაპირობა. წარწერა ვერცხლის ფირფიტაზეა შესრულებული. მისი სახატე ხის დაფაზე დაკვრის შვმდეგ, დაფის წიბო ვერცხლის ლენტით დაუფარავთ და ხატის ზურგის მხარის მიმართულებით გადაუკეცავთ, რა დროსაც საქტიტორო ტექსტის პირველი სტრიქონის ბოლო სიტყვის ბოლო ასოს ნანილი გადანაკეცს დაუფარავს. ვერცხლის ფირფიტა ხატის ზურგზე ისეა დამაგრვბული, რომ ტექსტის სტრიქონები ხატის განიერი მხარის პარალელურადაა მიმართული. შესაბამისად, ტექსტის წასაკითხად ხატი საათის ისრის სანინააღმდეგო მიმართულებით, 90-გრადუსიანი კუთნით უნდა შემოვაბრუნოთ. წარწერა მხედრული შრიფტით, XVI-XVII საუკუნეებისთვის სახასიათო კალიგრაფიითაა შესრულებული. განკვეთილობის ნიშნად ორწერტილია გამოყენებული.
ტექსტში XVII-XVIII საუკუნეებში მოღვაწე რამდენიმე მნიშვნელოვანი ისტორიული პირია დასახელებული. მათ შორის უმთავრესია შალვა ქსნის ერისთავი, რომელიც 1659 წელს ირანელ დამპყრობთა წინააღმდეგ კახეთის აჯანყების ერთ-ერთი მთავარი მონაწილეა.
საქტიტორო წარწერის თანახმად, ხატის შემწირველია შალვა ქსნის ერისთავის მეუღლე ქვთევანი, რომელიც იყო ზაალ არაგვის ერისთავის ასული. ზაალი არაგვის ერისთავად 1633-1660 ნლებში გვევლინება.
საქტიტორო წარწერის ტექსტში ქეთევანი საგანგებოდ ახსენებს, რომ იგი ქსნის ერისთავის დავითის (იგივე დათუნას) დედაა. დათუნას ქსნის ერისთავად 1675-1696 და 1700-1717 წლებში ვხედავთ.
როგორც საქტიტორო ტექსტიდან ჩანს, ქეთევანს ღვთისმშობლის ხატი მოუჭედინებია და შეუმკია საკუთარი თავის სასოებად მისი „უხუცესი“ ძის ძის, ანუ შვილიშვილის გარდაცვალების გამო.
სქოლიო
კატეგორია:იკორთის ტაძარი
ვარადო
„ვარადო“ — აფხაზური (ქართული) ხალხური სიმღერა, რომელსაც ზოგჯერ „კლდის სიმღერის” სახელწოდებითაც მოიხსენიებენ. სიმღერას საფუძვლად უდევს ლეგენდა ორი ძმის შესახებ: მაღლა, კლდის ორწოხებში გახლართული უფროსი ძმა შველას სთხოვს უმცროსს. ეს უკანასკნელი ქვემოდან შესძახებს, რომ მისი დაღუპვის შემთხვევაში იგი მის ცოლს ხასად დაისვამს, შვილებს მონებად გაიხდის და მის სახლ-კარს მიითვისებს. უფროსი ძმა უკანასკნელ ძალ-ღონეს მოიკრებს, გამოვა ხლართებიდან, ძირს დაეშვება და სატევარს ჩასცემს გულში მოღალატეს. სახლში დაბრუნებულს დედა აუხსნის, რომ უმცროსმა ძმამ ეს სიტყვები მის გადასარჩენად მოიგონა. გაუბედურებული კაცი კლდის პირას უმცროსი ძმის გვერდით იკლავს თავს. სიმღერა სამხმიანია. მისი ხასიათი გამოხატულია ნელი ტემპით და სევდიანი განწყობით. სიტყვიერი ტექსტი მთლიანად სამღერისებს ემყარება.
სქოლიო
კატეგორია:ქართული ხალხური სიმღერები
მთვარის პორტი
მთვარის პორტი (Port de la Lune) — საფრანგეთის ქალაქ ბორდოს ნავსადგურის პოპულარული სახელი, რაც მომდინარეობს მისი ახალი მთავრისებრი ფორმით, რომელსაც მდინარე გარონა ქმნის. ეს ფორმა გამოსახულია ბორდოს გერბზეც.
2007 წელს, ქალაქის ეს ნაწილი იუნესკომ მსოფლიო მემკვიდრეობის სიაში შეიტანა, როგორც „დასახლებული ისტორიული ქალაქი, განმანათლებლობის პერიოდის უნიკალური ურბანული და არქიტექტურული ანსამბლი".
რესურსები ინტერნეტში
კატეგორია:მსოფლიო მემკვიდრეობის ძეგლები საფრანგეთში
დიდბაია
დიდბაია, ჭყანტა (Caltha) — მცენარეთა გვარი ბაიასებრთა ოჯახისა. მრავალწლოვანი ბალახებია. აქვთ დიდი, კაშკაშა ყვითელი ყვავილები, ფოთლურა ნაყოფი.
მისი 20-მდე სახეობა გავრცელებულია ჩრდილოეთ ნახევარსფეროს ზომიერ და ცივ სარტყელში. საქართველოში გვხვდება 2 სახეობა: Caltha palustris და Caltha polypetala, რომლებიც იზრდებიან დაჭაობებულ ან ტენიან სარტყელში, იშვიათად — უფრო დაბლაც. Caltha polypetala-ს არეალი კავკასია-წინა აზიით შემოიფარგლება, ხოლო Caltha palustris — უფრო ფართოდაა გავრცელებული — მთელ პოლარქტიკულ სამყაროს მოიცავს.
ლიტერატურა
კატეგორია:ბაიასებრნი
KID Jesus
KID Jesus — ქართული ალტერნატიული და ინდი-როკ ჯგუფი. ჩამოყალიბდა 2012 წელს, თბილისში, ლევან შანშიაშვილის (გიტარა, ვოკალი), ცოტნე ჩიქობავას (ბას-გიტარა) და არჩილ შიოშვილის (დასარტყმელი საკრავები) მიერ.
მუსიკოსები პირველად გადაცემის „აივანი“ მეორე სეზონში გამოვიდნენ, „თბილისი ივენთ ჰოლში“. 2012 წელს KID Jesus გახდა Tbilisi Newcomers 2012-ის გამარჯვებული.
2013 წელს KID Jesus იყო ერთადერთი ქართული ჯგუფი Tbilisi Open Air-ზე - იმავე დღეს გამოდიოდნენ Deep Purple, Infected Mushroom, ტრიკი და სხვები.
მოგვიანებით ჯგუფმა გამოსცა სინგლი „Hikikomori“. ამ დრომდე KID Jesus ძირითადად აკუსტიკურ კონცერტებს ატარებდა და მონაწილეობდა ადგილობრივ ფესტივალებზე. იგი აგრეთვე ხშირად ღებულობს მონაწილეობას ერთობლივ პროექტებში.
რესურსები ინტერნეტში
კატეგორია:ქართული ალტერნატიული როკ-ჯგუფები კატეგორია:ქართული ინდი-როკ ჯგუფები
პატი ლაპონი
პატი ენ ლაპონი (Patti Ann LuPone; დ. 21 აპრილი, 1949, ნორთპორტი, ნიუ-იორკი, აშშ) — ამერიკელი მსახიობი და მომღერალი, რომელიც ყველაზე ცნობილია სასცენო მიუზიკლებში მუშაობით. მან მოიგო ორი გრემის პრემია, ორი ტონი და ორი ოლივიერის ჯილდო. იგი ასევე არის 2006 წლის ამერიკული თეატრის დიდების დარბაზის დამფუძნებელი.
ადრეული ცხოვრება
ლაპონი დაიბადა 1949 წლის 21 აპრილს, ნორგპორტში, ნიუ – იორკში, ლონგ – აილენდზე. ლონგ – აილენდის უნივერსიტეტის CW Post Campus– ის ბიბლიოთეკის ადმინისტრატორის ანჯელა ლუიზის და სკოლის ადმინისტრატორის ორლანდო ჯოზეფ ლაპონის ქალიშვილი. მისი დიდი დიდი დეიდა იყო მე -19 საუკუნის საოპერო მომღერალი ადელინა პატი. მისი უფროსი ძმა რობერტ ლაპონი არის ტონიზე ნომინირებული მსახიობი, მოცეკვავე და რეჟისორი, რომელმაც განასახიერა რეჟისორის ზაკის როლი A Chorus Line- ში. რობერტის ტყუპი ძმა, უილიამი, მშობლების კვალს მიჰყვა, მან მიიღო ბიბლიოთეკის მეცნიერებათა დიპლომი, რასაც მოჰყვა მასწავლებლობის კარიერა, ასევე ვერმონის არმიის ეროვნულ გვარდიაში კარიერა, ავღანეთში განლაგების ჩათვლით და გახდა სერჟანტი. ლაპონი იყო ჯულიარდის დრამატული განყოფილების პირველი დამამთავრებელი კლასის (1968–1972: ჯგუფი 1), რომელშიც ასევე მონაწილეობდნენ მსახიობები კევინ კლაინი და დევიდ ოგდენ სტიერსი. მან დაამთავრა ჯულიარდი 1972 წელს სამხატვრო ბაკალავრის ხარისხით
კარიერა
ლაპონემ პროფესიონალური მოღვაწეობა სამსახიობო კომპანიაში დაიწყო 1972 წელს და ბროდვეის დებიუტი შედგა ფილმში "სამი და" 1973 წელს. მან მიიღო ტონის ჯილდოს შვიდი ნომინაციიდან პირველი 1975 წელს მიუზიკლისთვის "ყაჩაღი პატარძალი". მან მოიგო ტონის პრემია საუკეთესო მსახიობი ქალისთვის მიუზიკლში ევა პერონის როლისთვის 1979 წელს ორიგინალ ბროდვეიში წარმოებულ ევიტაში. მან ითამაშა Fantine- ის ორიგინალ Les Misérables- ში და Moll- ში Cradle Will Rock- ში, 1985 წელს მოიგო ოლივიე პრემია მიუზიკლის საუკეთესო მსახიობი ქალისთვის მუშაობისთვის. მან მოიგო მეორე ტონის ჯილდო როუზის როლისთვის 2008 წელს ბროდვეის ბოშების აღორძინებაში და მეორე ოლივიე პრემია 2019 წელს, მოიგო საუკეთესო მსახიობი ქალის მეორეხარისხოვანი როლისთვის. ჯოანის როლისთვის კომპანიის დასავლეთის აღორძინების ფილმში. სხვა სცენაზე შესრულებულ მუსიკალურ სპექტაკლებში შედის მისი ტონი-ნომინირებული როლი, როგორც Reno Sweeney, 1987 წელს ბროდვეის აღორძინების ფილმში Any Everything Goes. 2005 წელს ბუდვეის ახალ ფილმში Sweeney Todd: The Demon Barber of Fleet Street, მისი ტონი-ნომინირებული როლი, როგორც ლუსია, 2010 წლის ორიგინალ ბროდვეის ფილმში Women of A ნერვული დაშლის პირას, და მისი ტონი-ნომინირებული როლი, როგორც Helena Rubenstein 2017 წლის War Paint– ის ორიგინალური ბროდვეის წარმოება. მან ასევე მოიგო ორი გრემის პრემია 2007 წელს ლოს ანჯელესის ოპერის სპექტაკლის Rise and Fall of the City of Mahagonny წარმოების საუკეთესო კლასიკური ალბომისა და საუკეთესო ოპერის ჩაწერის კატეგორიაში.
ტელევიზიით მან ითამაშა დრამატულ სერიალში Life Goes On (1989–1993) და მიიღო ემის პრემია ნომინაციებში სატელევიზიო ფილმში The Song Spinner (1995) და მისი სტუმარი როლი სიტკომში Frasier (1998). მას ასევე ჰქონდა განმეორებითი როლები რაიან მერფის FX ორ სერიალში, ტრილერში American Horror Story: Coven (2013–2014) და დრამაში Pose (2019), ასევე მერფის ჰოლივუდში Netflix– ზე. მან სტუმრად ითამაშა ფილმში Penny Dreadful (2014–2016), სანამ მთავარ როლში დაბრუნდებოდა. იგი ახმოვანებს პერსონაჟს Yellow Diamond ანიმაციურ სერიალში Steven Universe (2013–2019) და მის ეპილოგიურ სერიალებში Steven Universe Future (2019–2020). ის ასევე გამოჩნდა The CW კომედიაში Crazy Ex-Girlfriend, Rabbi Shari (2017). მის ფილმებში შედის მოწმე (1985), მის დეიზი (1989), სახელმწიფო და მთავარი (2000), პარკერი (2013) და კომიკოსი (2016). ლაპონს აქვს მეცო-სოპრანოს ვოკალური დიაპაზონი, და ის ცნობილია თავისი ძლიერი / მაღალი "ბროდვეი" ქამრის სიმღერით. 2008 წლის ინტერვიუში მან განაცხადა, რომ იგი იყო "მსახიობი, რომელიც მღერის" და მადლობელი იყო, რომ მას "ხმა ჰქონდა".
სქოლიო
კატეგორია:დაბადებული 21 აპრილი კატეგორია:დაბადებული 1949 კატეგორია:ამერიკელი მომღერლები
ნეიტრინო
მინი|ნეიტრინო ნეიტრინო (neutrino — (კნინობითი) < ; აღნიშვნა: \nu — „ნიუ“) — ელექტრულად ნეიტრალური ელემენტარული ნაწილაკი, რომელსაც ელექტრონის მასასთან შედარებით აქვს ძალიან მცირე (შესაძლოა ნულის ტოლი) უძრაობის მასა, 1/2-ის ტოლი სპინი (პლანკის მუდმივას h/2\pi ერთეულებით გამოსახული). სახელწოდება „ნეიტრინოს“ იყენებენ სამი სხვა დასხვა ელემენტარული ნაწილაკის — ელექტრონული (\nu_e), მიუონური (\nu_\mu) და ტაონური (\nu_\tau) ნეიტრინოს მიმართ.
ნეიტრინო მიეკუთვნება ლეპტონებს, რომლებიც არ მონაწილეობენ ე. წ. ძლიერ ურთიერთქმედებაში. ამ ნაწილაკებს აქვს სპეციფიკური ლეპტონური მუხტი: ელექტრონული (\nu_e და e^- ნაწილაკებისათვის), მიუონური (\nu_\mu და \mu^-) და ტაონური (\nu_\tau და \tau^-). ელექტრონისა და მიუონისგან განსხვავებით (\nu_e, \nu_\mu და \nu_\tau ნეიტრინოები (გარდა ტრადიციულისა) უშუალოდ მონაწილეობენ მხოლოდ სუსტ ურთიერთქმედებაში. ეს გარემოება, ერთის მხრივ, განაპირობებს ნეიტრინოს მრავალ უნიკალურ თვისებას, მეორე მხრივ, მეტისმეტად აძნელებს მასზე პირდაპირ დაკვირვებას. ამის გამო ნეიტრინოს ბუნება ძირითადად გამოკვლეულ იქნა არაპირდაპირი ექსპერიმენტებით.
კვლევის ისტორია
1931 წელს ჰიპოთეზა ელექტრონული ნეიტრინოს, ან უფრო ზუსტად, ანტინეიტრინოს არსებობის შესახებ გამოთქვა შვეიცარიელმა ფიზიკოსმა ვ. პაულიმ, რათა აეხსნა ენერგიის მუდმივობის კანონის მოჩვენებითი დარღვევა ბეტა-დაშლის პროცესში. 1934 წელს ამ დაშლის თეორია შექმნა იტალიელმა ფიზიკოსმა ე. ფერმიმ, რომელმაც შემოიღო ე. წ. სუსტი ურთიერთქმედების ცნება. β−-დაშლა ამ თეორიის მიხედვით არის n ნეიტრონის გარდაქმნა p პროტონად, რასაც თან ახლავს, წყვილის გამოსხივება:
ფერმის თეორია წინასწარმეტყველებს შებრუნებულ პროცესსაც:
ე. ი. ამ თეორიის თანახმად არსებობს გარკვეული ალბათობა იმისა, რომ ანტინეიტრინო რეაგირებს პროტონთან, რის შედეგად წარმოიშობა ნეიტრონი და პოზიტრონი. შესაძლებელია აგრეთვე პროცესი, რომელიც შეესაბამება ატომბირთვების პოზიტრონულ β+-დაშლას:
1956 წელს სუსტ ურთიერთქმედებაში ლუწობის შენახვის დარღვევის აღმოჩენამ ახალი ეტაპი შექმნა ნეიტრინოს გამოკვლევაში. ლუწობის შენახვის დარღვევის ერთ-ერთი შედეგი ისაა, რომ სუსტი ურთიერთქმედების პროცესში წარმოშობილ ნაწილაკებს უნდა ჰქონდეს გარკვეული პოლარიზაცია თავისი მოძრაობის მიმართულებით. ბეტა-დაშლაში ელექტრონებისა და პოზიტრონების სიგრძივი პოლარიზაციის გაზომვებიდან გამომდინარეობს, რომ \nu_e სრულად პოლარიზებულია თავისი იმპულსის საწინააღმდეგო მიმართულებით, ხოლო \tilde\nu_e — იმპულსის მიმართულებით.
შემდეგი მნიშვნელოვანი ნაბიჯი ნეიტრინოს თეორიის განვითარებაში დაკავშირებულია 1973-1975 წლებში ჰადრონებსა და ელექტრონებზე ნეიტრინოს გაბნევის პროცესებში ნეიტრალური სუსტი დენების აღმოჩენასა და ლეპტონებისა და კვარკების სუსტი და ელექტრომაგნიტური ურთიერთქმედებების ერთიანი თეორიის შექმნასთან. ამ თეორიის თანახმად ორივე ნეიტრინო, გარდა უვე ცნობილი და  ელემენტარული გადასვლებისა, რომელთა აღწერა შესაბამისი დამუხტული სუსტი დენებით ხდება, განიცდის აგრეთვე „დრეკად“  და  ელემენტარულ გადასვლებს ნეიტრალური დენებით, რაც იწვევს დამახასიათებელ გაბნევის პროცესებს:, ,  (2)
პირველი პროცესი შეიძლება გამოწვეული იყოს, როგორც დამუხტული, ისე ნეიტრალური დენებით, უკანასკნელი ორი კი — მხოლოდ ნეიტრალური დენებით.
თანამედროვე წარმოდგენების თანახმად, (2) პროცესები უმნიშვნელოვანეს როლს ასრულებენ ასტროფიზიკურ მოვლენებში, რადგან ისინი გარდაქმნიან სხვადასხვა სახის ენერგიას წყვილის ენერგიად. ნეიტრინოს განსაკუთრებულ როლს ამ პროცესებში განაპირობებს მისი უზარმაზარი შეღწევადობის უნარი (მაგალითად, 1 მეგევ ენერგიის ნეიტრინოს გარბენი ტყვიაში 1020 სმ-ია). ნივთიერებაში ფოტონების ინტენსიური შთანთქმის გამო ენერგიის კარგვა დიდი სიმკვრივისა და ტემპერატურის მქონე ვარსკვლავების (თეთრი ჯუჯები, ზეახალი ვარსკვლავები და სხვა) მიერ სინათლის გამოსხივებით გაძნელებულია, ამიტომ ისინი ენერგიას უმეტესად წყვილების გამოსხივების (ე. წ. ვარსკვლავების ნეიტრინული ნათობა) შედეგად კარგავენ.
ამჟამად საყოველთადო მიღებულ ცხელი სამყაროს კოსმოლოგიურ მოდელში არსებობს შეზღუდვა ზემოდან ნეიტრინოს სხვადასხვა ტიპის რიცხვზე და მათ ჯამურ მასაზე  ევ). რაც შეეხება სხვა ტიპის ნეიტრინოს, გარდა \nu_e-სი და \nu_\mu-სი, ბოლო წლებში მიღებულია დამაჯერებელი ექსპერიმენტული მითითება ერთი ასეთი ნაწილაკის \nu_\tau-ს არსებობაზე, რომელიც თავის დამუხტულ პარტნიორთან  ერთად ქმნის ლეპტონების ახალ ქვეჯგუფს ; ეს ჯგუფი თავისი სუსტი და ელექტრომაგნიტური ურთიერთქმედებებით ელექტრონული (\nu_e, e) და მიუონური  ქვეჯგუფების ანალოგიურია.
გაბაასება
გაბაასება — დიალოგის ფორმით დაწერილი თხზულება, რომელშიც გადმოცემულია კამათი ერთმანეთის საწინააღმდეგო შეხედულებების მქონე ორ (იშვიათად რამდენიმე) პიროვნებას ან საგანს შორის. გაბაასების ჟანრის თხზულებებში ასახულია ეპოქის ეთიკურ-ესთეტიკური და სოციალურ-პოლიტიკური შეხედულებები. გაბაასება ხალხურ ზეპირსიტყვიერებაში შემუშავდა. ქართულ ლიტერატურაში იგი დაამკვიდრა თეიმურაზ I-მა; არჩილ II-მ, თეიმურაზ II-მ, დავით გურამიშვილმა, პოეტმა ქალმა მანანამ და სხვებმა კი — განავითარეს. გაბაასება ზოგჯერ ეპიკურ ნაწარმოებშიც არის ხოლმე ჩართული. მაგ., სერაპიონ საბაშვილის მიერ გალექსილ „როსტომიანში“ ჩართულია სამსტროფიანი გაბაასება, რომელშიც ერთმანეთს ეკამათებიან სერაპიონი, რუსთაველი და ბაგრატ მუხრანბატონი.
გაბაასება პოპულარული იყო შუა საუკუნეების აღმოსავლურსა და დასავლურ ლიტერატურაში (არაბ.-სპარს. მუნაზარე, პროვანსული ტენცონა, ფრანგ. დებატი, ძვ. რუს. პრენია). გაბაასების ნიმუშები იხილეთ ბ. ქიქოძის წიგნში „გაბაასების ჟანრის ისტორიისათვის“ (ბათ., 1955).
დიდგორი
დიდგორი შეიძლება აღნიშნავდეს:
Lasioglossum osmioides
Lasioglossum osmioides — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1902 წელს.
საბრალონი (2012 წლის ფილმი)
საბრალონი (Les Misérables) — 2012 წლის ბრიტანული მუსიკალური დრამა, რომელიც გადაღებული იქნა Working Title Films-ის მიერ, ხოლო დისტრიბუციას უწევს Universal Pictures. იგი ეფუძნება ალენ ბუბლელისა და კლოდ-მიშელ შონბერგის ამავე სახელწოდების მიუზიკლს, რომელიც, თავის მხრივ, ეფუძნება ვიქტორ ჰიუგოს 1862 წლის ფრანგულ რომანს „საბრალონი“. ფილმის რეჟისორია ტომ ჰუპერი, სცენარისტები - უილიამ ნიკოლსონი, ალენ ბუბლელი, კლოდ-მიშელ შონბერგი და ჰერბერტ კრეცმერი. მთავარ როლებს ფილმში ასრულებენ: ჰიუ ჯეკმენი (ჟან ვალჟანი), რასელ კროუ (ჟავერი), ენ ჰეთეუეი (ფანტინი) და ამანდა საიფრიდი (კოზეტი).
სიუჟეტი
ფილმში მოქმედება მეცხრამეტე საუკუნის ბოლოს ხდება. ყოფილი კატორღელი ჟან ვალჟანი საფრანგეთის ერთ-ერთი ქალაქის მერი ხდება. მას ეღუპება შეყვარებული ფანტინი და ამის შემდეგ ფანტინის შვილის, კოზეტის, აღზრდაზე ზრუნვას იწყებს, რომლის გულისთვისაც ვალჟანი ყველაფერზე მიდის. პარიზის პოლიციის დეპარტამენტის უფროსი, ჟავერი მის დაჭერას თავისი ცხოვრების მთავარ საქმედ თვლის. მაგრამ ვალჟანი მას გამუდმებით გაურბის. სიუჟეტი 17 წელიწადს მოიცავს და თან მაშინდელ პოლიტიკურ უწესრიგობსს აღწერს, რომლის კულმინაცია ფილმში ივნისის აჯანყება არის.
გადაღება
ფილმზე მუშაობა დაიწყო 1980-იანი წლების ბოლოს. 2010 წლის ოქტომბერში, მიუზიკლის გამოსვლიდან 25-ე წელს, პროდიუსერმა კემერონ მაკინტოშმა განაცხადა, რომ ფილმის წარმოება გრძელდებოდა. ჰუპერთან და ნიკოლსონთან თანამშრომლობა 2011 წლის მარტში დაიწყო და მთავარი პერსონაჟის შემსრულებლები 2011 წელს აირჩიეს. გადაღება 2012 წლის მარტში დაიწყო და მიმდინარეობდა სხვადასხვა ადგილებში, რომელთა შორის იყო გრინვიჩი, ლონდონი, ვინჩესტერი და პორტსმუთი, აგრეთვე გურდონი (საფრანგეთი).
ფილმის საპრემიერო ჩვენება გაიმართა ლონდონში, კინოთეატრში „Empire“, 2012 წლის 5 დეკემბერს. 25 დეკემბერს ფილმი აშშ-ში გამოვიდა, 26 დეკემბერს - ავსტრალიაში, ხოლო 2013 წლის 11 იანვარს - ბრიტანეთში.
მუსიკალური ნომრები
საუნდტრეკული ალბომი რჩეული სიმღერებით ლეიბლზე Universal Republic 2012 წლის 21 დეკემბერს გამოიცა. 2013 წლის 25 იანვარს Republic Records-ის Twitter-იდან ცნობილი გახდა, რომ DVD და Blu-ray გამოცემების პარალელურად მზადდება საუნდტრეკის სპეციალური გამოცემაც.
ფილმში შეტანილია ყველა სიმღერა, რომელიც ჟღერს ორიგინალურ მიუზიკლში, გარდა სიმღერებისა „I Saw Him Once“ და „Dog Eats Dog“. სიმღერების ნაწილი ნაწილობრივ ან მთლიანად იქნა შემოკლებული. შემოკლებულია „The Attack on Rue Plumet“ და „Little People“. სიმღერების ტექსტების ნაწილი შეცვლილი იქნა, რათა სასცენო დადგმასთან შესაბამისობაში ყოფილიყო. შემოკლებების გარდა, ფილმს დაემატა ახალი სიმღერა, „Suddenly“. ბრძოლის სცენებისათვის დაიწერა ახალი მუსიკალური ნომრები, ხოლო ორიგინალურ მიუზიკლთან შედარებით რამდენიმე სიმღერის თანმიმდევრობა შეცვლილია.
შეფასებები და ჯილდოები
მისი შეფასებები არაერთგვაროვანი იყო, მაგრამ ძირითადად - დადებითი. მრავალმა კრიტიკოსმა შეაქო ჰიუ ჯეკმენისა და ენ ჰეთეუეის შესრულება.
ოქროს გლობუსი
სქოლიო
კატეგორია:2012 წლის ფილმები კატეგორია:ბრიტანული ფილმები კატეგორია:მიუზიკლებზე დაფუძნებული ფილმები კატეგორია:ფრანგულ რომანებზე დაფუძნებული ფილმები კატეგორია:Universal Pictures-ის ფილმები კატეგორია:Working Title Films-ის ფილმები კატეგორია:Relativity Media-ს ფილმები კატეგორია:საბრალონი (ადაპტაციები) კატეგორია:ტომ ჰუპერის ფილმები
მანდერლეი
რესურსები ინტერნეტში
კატეგორია:2005 წლის ფილმები კატეგორია:ინგლისურენოვანი ფილმები კატეგორია:დრამატული ფილმები კატეგორია:ლარს ფონ ტრიერის ფილმები
მუნასიბი
მუნასიბი, ძველი ქართული ექსპრომტი (ილია ჭავჭვაძის ტერმინოლოგიით „სახელდახელო“), მოკლე, ჩვეულებრივ რამდენიმე სტრიქონიანი ლექსი, წარმოთქმული ან დაწერილი უცებ, წინასწარ მოუფიქრებლად რაიმე კონკრეტული შემთხვევის გამო. მუნასიბს საფუძვლად უდევს გონებამახვილური აზრი, იგი უმეტესად სახუმარო ან სატირულია, ზოგჯერ კი ვინმეს შექებაა. ცნობილია პაოლო იაშვილის მუნასიბები.
მუნასიბი განსაკუთრებით გავრცობილია ფშავში, სადაც დღეისათვის შენარჩუნებულია ზეპირი პოეტური იმპროვიზაციის ტრადიციები. იქ მას კაფიას უწოდებენ.
ლიტერატურა
კატეგორია:პოეზია
ჟან ბოდრიარი
ჟან ბოდრიარი (Jean Baudrillard; დ. 29 ივლისი, 1929 — გ. 6 მარტი, 2007) — ფრანგი კულტუროლოგი, ფილოსოფოსი, პოლიტიკური მიმომხილველი და ფოტოგრაფი. მის ნაშრომებს პოსტმოდერნიზმს და პოსტსტრუქტურალიზმს მიაკუთვნებენ.
ბოდრიარის ნაშრომებში გვერდიგვერდაა ფილოსოფია, სოციოლოგია და იდიოსინკრეტული კულტურული მეტაფიზიკა, რომელიც ჩვენი დროის ყველაზე მნიშვნელოვან მოვლენებს აანალიზებს. ბოდრიარს, რომელიც მკაცრად აკრიტიკებდა თანამედროვე საზოგადოებას, კულტურას და აზროვნებას, ხშირად ფრანგული პოსტმოდერნული თეორიის მამამთავრად მიიჩნევენ. მას გამოქვეყნებული აქვს 30-ზე მეტი წიგნი. ბოდრიარი თანამედროვეობის თითქმის ყველა მნიშვნელოვან მოვლენას თუ ტენდენციას ეხმაურებოდა, მათ შორის სქესებს, რასებს და კლასებს შორის საზღვრების გაუქმებას; ხელოვნების და ესთეტიკის დანიშნულების შეცვლას თანამედროვე მომხმარებლურ, მედია და მაღალი ტექნოლოგიების საზოგადოებაში; პოლიტიკაში, კულტურასა და ადამიანთა ცნობიერებაში ფუნდამენტურ ცვლილებებს; და ახალი მედიების, ინფორმაციისა და კიბერტექნოლოგიების გავლენას ხარისხობრივად სრულიად განსხვავებული საზოგადოებრივი წესრიგის ჩამოყალიბებაზე, რამაც ადამიანების და საზოგადოებრივი ცხოვრების ძირეული ცვლილებები გამოიწვია.
ფრედერიკ II
ფრედერიკ II (დ. 1 ივლისი, 1534, სლაგელსეს მახლობლად — გ. 4 აპრილი, 1588, ჰადერსლევი) — დანიისა და ნორვეგიის მეფე 1559-1588 წლებში ოლდენბურგების დინასტიიდან. ატარებდა სამეფო ხელისუფლების განმტკიცების პოლიტიკას, რომელიც არისტოკრატიული ოლიგარქიისა და სახელმწიფო საბჭოს წინააღმდეგობას აწყდებოდა. იყო შვედეთთან ჩრდილოეთის შვიდწლიანი ომის (1563-1570 წწ.) ინიციატორი. ლივონიის ომის (1558-1583 წწ.) დროს მონაწილეობდა ლივონიის განაწილებაში.
ლიტერატურა
კატეგორია:დანიის მეფეები კატეგორია:ნორვეგიის მეფეები კატეგორია:დაბადებული 1 ივლისი კატეგორია:დაბადებული 1534 კატეგორია:გარდაცვლილი 4 აპრილი კატეგორია:გარდაცვლილი 1588 კატეგორია:ოლდენბურგები კატეგორია:XVI საუკუნის ევროპის მონარქები
ინდური რუპია
220პქ.px|მინიატიურა|მარჯვნივ|რუპია, 1887 წ. [[ბრიტანეთის ინდოეთი, დედოფალი ვიქტორია. ვერცხლისფერი]] ინდური რუპია (დევანაგირი: रूप्यकं) — ინდოეთის ვალუტა. ვალუტის გამოშვებას აკონტროლებს ინდოეთის სარეზერვო ბანკი. რუპიის ყველაზე გავრცელებული სიმბოლოებია Rs, ₨ და रू. ISO 4217 კოდი ინდური რუპიისთვის არის INR. თანამედროვე რუპია იყოფა 100 პაისად.
ბრედგეიტი
ბრედგეიტი (Bradgate) — ქალაქი აშშ-ში. მდებარეობს აიოვის შტატის ჰუმბოლდტის ოლქში. 2010 წლის მონაცემებით ქალაქის მოსახლეობა შეადგენს 86 კაცს.
ინდური რუპია
კატეგორია:ბრუნვაში არსებული ვალუტები კატეგორია:ინდოეთის ეკონომიკა
ბრედგეიტი
იხილეთ აგრეთვე
კატეგორია:აიოვის ქალაქები
ბიომრავალფეროვნების გლობალური საინფორმაციო ფონდი
ბიომრავალფეროვნების გლობალური საინფორმაციო ფონდი (Global Biodiversity Information Facility; აბრევ. GBIF) — საერთაშორისო ორგანიზაცია და ინტერნეტ-საიტი, რომელიც აგროვებს ინფორმაციას მსოფლიოს ბიომრავალფეროვნებაზე. ორგანიზაციის მიზანია დედამიწაზე არსებული სიცოცხლის ყველა ცნობილ ფორმასთან ღია წვდომის უზრუნველყოფა.
მუზეუმები, ჰერბარიუმები და ა.შ. — ეს ის სამეცნიერო დაწესებულებებია, რომლებისგანაც აგროვებს პირველად ცნობებს მსოფლიოს ბიომრავალფეროვნებაზე. GBIF-ის საინფორმაციო სერვისების მიერ ერთიან პორტალზე გამოქვეყნებული ეს მონაცემები მოიცავენ ცნობებს მცენარეეების, ცხოველების, სოკოებისა და მიკრობების შესახებ, აგრეთვე ტაქსონომიურ მონაცემებს, დასახელებებისა და სამეცნიერო სინონიმების ჩათვლით.
GBIF თანამშრომლობს რიგ საერთაშორისო ორგანიზაციებთან: Catalogue of Life, Biodiversity Information Standards, Consortium for the Barcode of Life (CBOL), სიცოცხლის ენციკლოპედია (EOL) და Global Earth Observation System of Systems (GEOSS).
2002-2018 წლებში ორგანიზაცია გასცემდა პრესტიჟულ ყოველწლიურ საერთაშორისო პრემიას „Ebbe Nielsen Prize“. 2018 წლიდან გასცემს ორ ყოველწლიურ პრემიას — „GBIF Ebbe Nielsen Challenge“ და „Young Researchers Award“.
სქოლიო
კატეგორია:ონლაინ მონაცემთა ბაზები კატეგორია:ბიომრავალფეროვნება კატეგორია:ბიოინფორმატიკა
რაინჰარდ ჰაიდრიხი
რაინჰარდ ტრისტან ოიგენ ჰაიდრიხი (Reinhard Heydrich; დ. 7 მარტი 1904 — გ. 4 ივნისი 1942) — გერმანელი სახელმწიფო და პოლიტიკური მოღვაწე. ნაცისტური გერმანიის SS-ისა და პოლიციის მაღალი რანგის თანამდებობის პირი და ჰოლოკოსტის მთავარი არქიტექტორი. რაიხის უშიშროების მთავარი სამმართველოს უფროსი (გესტაპოს, კრიპოსა და უსაფრთხოების სამსახურის ჩათვლით) და აგრეთვე ბოჰემიისა და მორავიის „სტელვერტრეტენდერ რაიხსპროტექტორი“.
საერთაშორისო კრიმინალური პოლიციის კომისიის პრეზიდენტი და 1942 წლის იანვარში ვანზეს კონფერენციის ებრაელთა საკითის საბოლოო გადაწყვეტილების თავმჯდომარე, რაც მიზნათ ისახავდა გერმანიის მიერ ევროპაში ოკუპირებულ ტერიტორიებზე ყველა ებრაელის დეპორტაციასა და გენოციდს. ნაცისტური გერმანიის შიდა მტრების წინააღმდეგ ბრძოლის კოორდინატორი.
მრავალი ისტორიკოსი რაინჰარდ ჰაიდრიხს მიიჩნევს ნაცისტური რეჟიმის ყველაზე ბნელ ფიგურად; ადოლფ ჰიტლერი ახასიათებდა მას, როგორც „ადამიანს, რკინის გულით“.
რესურსები ინტერნეტში
კატეგორია:დაბადებული 7 მარტი კატეგორია:დაბადებული 1904 კატეგორია:გარდაცვლილი 4 ივნისი კატეგორია:გარდაცვლილი 1942 კატეგორია:ჰოლოკოსტის დამნაშავეები კატეგორია:რაიხსტაგის დეპუტატები (მესამე რაიხი)
პაუტეს კანტონი
სქოლიო
კატეგორია:ასუაის პროვინციის კანტონები
Dangerous (როქსეტის სიმღერა)
Dangerous — შვედური პოპ-როკ დუეტ როქსეტის სიმღერა და სინგლი. შეტანილია ალბომში Look Sharp!. გამოსცა ლეიბლმა EMI.
ფედერიკო ვეგასი
ფედერიკო ვეგასი (Federico Vegas; დ. 18 მარტი, 1950, კარაკასი, ვენესუელა) — ვენესუელელი მწერალი და არქიტექტორი. ავტორია ისტორიული რომანისა „ფალკე“, რომელმაც მოიპოვა მნიშვნელოვანი წარმატებები ადგილობრივ წიგნის ბაზარზე. დაწყებითი განათლება მიიღო კარაკასში. 1976 წელს მიიღო ვენესუელის ცენტრალური უნივერსიტეტის არქიტექტორის დიპლომი. ამავე უნივერსიტეტში არის პროფესორი.
გამოქვეყნებული აქვს შრომები არქიტექტურის დარგში, რომელთა შორისაა: „El Continente de Papel (1984)“, „Pueblos“ (1979-1984-1986), „Venezuelan Vernacular“ (1985), „La Vega, una casa colonial“ (1988).
სქოლიო
კატეგორია:ვენესუელელი არქიტექტორები კატეგორია:დაბადებული 1950
მახვილი
მახვილი შეიძლება აღნიშნავდეს:
ტრირ-ზიუდი
ტრირ-ზიუდი არის ქალაქ ტრირის 19 უბნიდან ერთ-ერთი რაინლანდ-პფალცის მხარეში. thumb|უბნის მდებარეობა ტრირში thumb|იესოს სახელობის ეკლესია ტრირ–ზიუდში thumb|left|ებრაული სასაფლაო
გეოგრაფია
ტრირ-ზიუდი მდებარეობს უშუალო სიახლოვეს ქალაქი ცენტრში. უბანს ესაზღვრება სანქტ–ბარაბარასა და სანქტ–მათიასისა და მედარდის ქუჩები, მის დასავლეთით კი მიედინება მდინარე მოზელი და ტრირ–ზაარბრიუკენ–ლუქსემბურგის მიმართულებით მიმავალ ავტობანი.
კულტურა და ღირსშესანიშნაობანი
სანქტ–მათიასის სახელობის სააბატოში ასვენია წინასწარმეტყველი მათიასი (ქართ. მათე). აქაური მონასტერი ერთ–ერთი უძველესია ქალაქში. უბნის ერთ–ერთი საინტერესო სანახაობაა ბარბარას თერმები, რომელიც წარმოადგენს II საუკუნიდან შემორჩენილ საბანაო და საცურაო დაწესებულებას. ამ დაწესებულებას რომაელები არა მარტო ფუნქციონალურად გამოიყენებდნენ, არამედ დროის სატარებლადაც.
ტრანსპორტი
ქალაქის ამ უბანში მდებარეობს ტრირის უნივერსიტეტის მიმართულებით გადასხვევი მაგისტრალი, რომელსაც უნივერსიტეტის სამხრეთ ნაწილში მივყავართ. ამ მიზეზის გამო საზოგადოებრივი ტრანსპორტი ისე კარგადაა ორგანიზებული, რომ ტრირ–ზიუდის უბანში მდებარე ნებისმიერი ავტობუსის გაჩერებიდან უნივერსიტეტის მიმართულებით ყოველ 6 წუთში გადის საზოგადოებრივი ტრანსპორტი, რის გამოც აქ ბევრი სტუდენტი ცხოვრობს. უბნის მთავარი ქუჩაა ზაარშტრასე.
კატეგორია:ტრირი
1324
თარიღი უცნობია
*
ლიანი (ბატანგასი)
ლიანი (ოფიციალურად ლიანის მუნიციპალიტეტი; Bayan ng Lian) ― მესამე კლასის მუნიციპალიტეტი ბატანგასის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 56 280 ადამიანს შეადგენს. მოიცავს 19 ბარანგაის.
სქოლიო
კატეგორია:ბატანგასის მუნიციპალიტეტები
სომხების გენოციდი
მინი|მარჯვნივ|250პქ|სომხების გენოციდისადმი მიძღვნილი მემორიალური კომპლექსი [[წიწერნაკაბერდი, ერევანი.]] სომხების გენოციდი — ოსმალეთის იმპერიის მმართველთა მიერ დაგეგმილი და განხორციელებული, დღევანდელი თურქეთის ტერიტორიაზე მცხოვრები სომეხი მოსახლეობის წინააღმდეგ ჩადენილი დანაშაული 1915-1918 წლებში, რომელიც მოყვა სომეხთა აჯანყებებს. გენოციდის დასაწყისად ითვლება 1915 წლის 24 აპრილი, როდესაც ოსმალურმა ხელისუფლებამ გადაწყვიტა აჯანყებისათვის დაესაჯა ეთნიკური სომხები, რომლებიც განუდგნენ მათ სახელმწიფოს და კონსტანტინოპოლში 250-მდე სომეხი ინტელექტუალი და სომხური დიასპორის მეთაური დააპატიმრა. გენოციდი განხორციელდა პირველი მსოფლიო ომის მსვლელობისას და მისი დასრულების შემდეგ და ორ ძირითად ეტაპს მოიცავს: შრომისუნარიან მამაკაცთა მკვლელობა და ქალების, ბავშვების, მოხუცებისა და შეზღუდული შესაძლებლობების მქონე პირების დეპორტაცია და სიკვდილი. დეპორტაციისას სომხები მოკლებულნი იყვნენ საჭმელსა და წყალს, პერიოდულად ადგილი ჰქონდა ძარცვას, გაუპატიურებასა და მკვლელობას. დაღუპულთა რიცხვი მერყეობს 1-დან 1,5 მილიონამდე.
პარალელურად, ოსმალეთში ხდებოდა ასურელთა და ბერძენთა მასობრივი მკვლელობაც. დაზარალდნენ სხვა უმცირესობებიც.